NASTA PILDIRAAMAT
Tere taas.
Täna jätkan põnevat lugu Maarjaga juhtunust.
Eelmine kord rääkisin, kuidas ingel ilmus Maarjale.
Maarja läks rääkima oma kihlatule, Joosepile:
"Joosep, ingel ilmus mulle
ja mulle sünnib beebi, kes on Jumala Poeg.
Ta on sündinud Pühast Vaimust ja Talle peab nimeks saama Jeesus."
Õnneks oli Joosep mees, kes uskus Jumalasse ja oli hea mees.
Ta uskus Maarjat ja oli nõus Jumala Poega vastu võtma.
See oli Joosepile tohutu imeline uudis.
Ta oleks võinud mõelda: mida mu kihlatu küll lobiseb.
Joosep ei mõelnud seda.
Ajal, mil Maarja ja Joosep
olid valmistumas pulmadeks ning tulevaseks eluks,
andis keiser välja ühe tüütu käsu.
Keiser andis sellise käsu,
et kõik pidid minema linna, kus nad olid omal ajal sündinud.
Selleks, et oma nimi maksude kogumiseks kirja panna.
Kuna Joosep oli pärit Petlemmast,
pidid Maarja ja Joosep minema Petlemma
oma nimesid maksukogumiseks kirja panema.
See oli üsna paha lugu.
Maarja kõht oli kasvanud, sest beebi oli sündimas.
See oli igati halb aeg reisimiseks.
Kõhus olev beebi oli kohe-kohe sündimas.
Kõige parem oleks kodus olla ning selleks valmistuda.
Maarjal ja Joosepil ei jäänud muud üle
kui keisri käsku täita.
Mida tehakse alati enne reisile minekut?
Muidugi pakitakse kohvreid.
Maarja ja Joosepki pakkisid kottidesse oma asjad.
Võib-olla oli Maarja juba beebile riideid ja mähkmeid varunud.
Sel ajal olid mähkmed hoopis teistmoodi kui tänapäeval.
Joosep oli abiks pakkimisel.
Ta võttis mehena vastutuse.
Ta hoolitses hästi Maarja eest, sest Maarja ootas Jumala poega.
Joosep tõi nende eesli...
Nasta vaata, see on eesel.
Ta mõtles, et sel pikal teekonnal saab Maarja istuda eesli selga.
Samuti ka pakitud asjad.
Siis poleks see reis Maarjale nii kurnav.
Joosep oli ise valmis kõndima.
Sel ajal polnud olemas
autosid, ronge ega teisi mootoriga liiklusvahendeid.
Olid hobused, eeslid ja kaamelid.
Maarja ja Joosep polnud kuigi rikkad.
Neil oli vaid eesel.
Eesel oli sel ajal odavaim liiklusvahend.
Mis võis selle väikese eesli nimi olla?
Ehk eesel Aadu?
Piibel sellest ei räägi.
Eesel oli hea, sest ta vedas ju kallist koormat.
Nasta, kas lähed pisut mängima, eks?
Mõtle, kui kallist koormat see eesel pidi vedama!
See eesel on vist maailma kõige kuulsam eesel üldse.
Eesel sai vedada Jumala Poega, kuigi laps oli veel Maarja kõhus.
Eesel Aadule oli see raske teekond, sest Maarja oli juba kaalult raske.
Joosep oli vapper ja kõndis kogu tee.
Vahepeal puhati ikka jalgu ka.
Peatuti söögipausideks palmi all, et siis jälle jätkata teekonda.
Maarja ja Joosep mõtlesid, kui nad jõuavad Petlemma linna,
siis nad lähevad ööbima mõnda hotelli või võõrastemajja.
Kas sina oled kunagi ööbinud hotellis, võõrastemajas või motellis?
Vahel on tore ööbida hoopis mujal.
Maarjal ja Joosepil olid mõtted, et kohale jõudes oleks nii hea
puhata reisiväsimust kuskil majas ja pesta tolmused jalad puhtaks.
Siit pildilt näete, et Maarja on juba natuke väsinud.
Kindlasti ootas ta, et pääseks juba kohale.
Tee peal oli palju inimesi Petlemma minemas.
Ei tea, kas Maarja ja Joosep
oskasid aimata, et Petlemmas on suur rahvamass.
Paljud teisedki olid ka keisri käsu peale Petlemma minemas.
Maarja ja Joosep ei osanud arvatagi, et see maksukogumise teekond,
saab kogu maailma ajaloo üheks kõige tähtsamaks teekonnaks.
Seal sünnib midagi tõeliselt imetlusväärset.
Mitu päeva kestnud teekonna lõpul hakkas paistma see linn.
Vaade, mida Maarja ja Joosep olid juba ammu näha tahtnud.
Sealt paistab Petlemma linn.
Nad läksid kohe koputama esimese võõrastemaja ukse taha.
Kuid kõik kohad olid täis, ühtegi inimest ei mahtunud lisaks.
Nad läksid järgmise võõrastemaja ukse taha koputama.
Kuid sama lugu - kohti pole.
Kõik kohad olid täis.
Maarja ja Joosep olid mures, mida nad saaksid edasi teha.
Maarja oli väga väsinud.
Kõht tundus nii suur ja beebi põtkis tugevalt.
Õnneks üks võõrastemajapidaja nägi kui väsinud on Maarja.
Ta osutas lauda poole.
Kas tead, mis on laut?
Ja, see on loomadele mõeldud.
Seal olid eeslid ja lehmad, lambad ning veel paljud teised loomad.
See eeselgi mahtus sinna.
Maarja ja Joosep läksid ööseks sinna lauta.
Sealt paistab valgus aknast ja uksestki paistab valgust.
Õnneks oli seal siiski soe ja turvaline olla,
kuigi seal võis olla ka ...
Loomad ei haisevad omamoodi.
Sinna läksid Maarja ja Joosep magama.
Eeselgi jäi magama.
Järgmisel korral kuuled tõeliselt võrratu loo,
mis juhtub väikese eesli ning Maarja ja Joosepiga.
Tšau!
Tõlge: Mare Peterson